google/wiki40b huggingface dataset:
Αλαγονία Μεσσηνίας

Θέση

Βρίσκεται στη κεντρική υδρολογική λεκάνη του ποταμού Νέδοντα και είναι χτισμένο αμφιθεατρικά σε πλαγιά  της οροσειράς του Μαλεβού ή Αγίου Παντελεήμονα, που είναι ένα από τα πολλά πρόβουνα του Ταϋγέτου.
Έχει υψόμετρο 799-800 μέτρα από την επιφάνεια της θάλασσας. Συναντάμε το χωριό,  5 χιλιόμετρα μετά την παράκαμψη, της εθνικής οδού Καλαμάτας - Σπάρτης και στο ύψος του χωριού Αρτεμισία. Ο δρόμος είναι ασφαλτοστρωμένος. Στα 2 χιλιόμετρα υπάρχει το χωριό Πηγές (Μικρή Αναστάσοβα) και μετά 3 χιλόμετρα ο ταξιδιώτης φθάνει στην Αλαγονία. Αμέσως μετά και σε υψηλότερο επίπεδο βρίσκεται ο κύριος συνοικισμός της με το όνομα Μαχαλάς, ο οποίος έχει υψόμετρο 845 μέτρα. Τα τελευταία χρόνια για την πρόσβαση στην Αλαγονία με ΙΧ, χρησιμοποιείται και άλλη μία παράκαμψη της εθνικής οδού Καλαμάτας - Σπάρτης, από το 20ο χιλιόμετρο, συντομεύοντας αρκετά την διαδρομή.

Γιορτή της πατάτας

Τα παλαιότερα χρόνια, η Αλαγονία φημιζόταν για την καλή ποιότητα πατάτας την οποία παρήγαγε σε μεγάλες ποσότητες στα πατατοχώραφα του Ταϋγέτου. Το πρώτο Σάββατο μετά το Δεκαπενταύγουστο κάθε χρόνο, γίνεται η γιορτή της πατάτας. Σερβίρονται δωρεάν πατάτες παρασκευασμένες με όλους τους τρόπους. Η γιορτή πλαισιώνεται με καλλιτεχνικές εκδηλώσεις.

Επιφανείς κάτοικοι

Στην Αλαγονία γεννήθηκαν ο Οικουμενικός Πατριάρχης Προκόπιος (1734-1803 ή 1814), ο επίσκοπος Μεθώνης Παρθένιος Ψωμάς (16ος αιώνας), ο εκπαιδευτικός, τοπικός ευεργέτης και σημαντική φυσιογνωμία της Καλαμάτας του α' μισού του 20ού αιώνα Αναστάσιος Κουτουμάνος, ο μητροπολίτης Νικοπόλεως και Πρεβέζης Μελέτιος Καλαμαράς (1933 - 2012) και ο πρόεδρος του Αρείου Πάγου, κατά την περίοδο 1985 - 1989, Αντώνιος Στασινός.
Σερβικές βουλευτικές εκλογές 1906

Οι εκλογές του Βασιλείου της Σερβίας έγιναν στις 11 Ιουνίου 1906 με νικητή το Λαϊκό Ριζοσπαστικό κόμμα.
Η εκλογική μάχη χαρακτηρίστηκε από καταγγελίες για καταχρήσεις. Κατά τη διάρκεια της προεκλογικής εκστρατείας των κομμάτων της αντιπολίτευσης κατηγόρησαν την κυβέρνηση του Νικόλα Πάσιτς για πολλές καταχρήσεις εξουσίας.
Βικιφθέγματα

Το Βικιφθέγματα ή Wikiquote είναι μία διεθνής, ανοιχτού περιεχομένου, εξελιγμένη δια συνεργασίας βάση αποφθεγμάτων, η οποία βρίσκεται στη διεύθυνση http://www.wikiquote.org στο διαδίκτυο. Δημιουργείται και εξελίσσεται με τη συνεργασία εθελοντών βασιζόμενη στο λογισμικό βίκι, που σημαίνει ότι σελίδες μπορεί να προστεθούν ή να αλλάξουν από τον καθένα. Ιδρυτής του "Βικιφθέγματα" είναι ο Τζίμι Γουέιλς και λειτουργεί μέσω του μη κερδοσκοπικού Ιδρύματος Wikimedia (Wikimedia Foundation).

Ιστορία

Είναι ένα αδελφικό έργο της Βικιπαίδεια, που ξεκίνησε στις 27 Ιουνίου 2003 από πρόταση ανώνυμου χρήστη. Αρχικά είχε φιλοξενηθεί στην wikipedia της γλώσσας γουόλοφ, όμως στις 10 Ιουλίου δημιουργήθηκε το subdomain quote.wikipedia.org ειδικά για αυτό το εγχείρημα. Μέχρι το τέλος του μήνα, 31 Ιουλίου 2003, δημιουργήθηκαν 172 λήμματα, 10 ενεργοί χρήστες, και 48 εγγεγραμμένοι χρήστες. Ένα μήνα μετά, στις 31 Αυγούστου 2003, υπήρχαν 339 σελίδες, 18 ενεργοί χρήστες και 105 εγγεγραμμένοι χρήστες. Τα Βικιφθέγματα είχαν περίπου 2.500 άρθρα σε έξι γλώσσες τον Ιούνιο του 2004, έξι μήνες μετά την κατοχύρωση του ονόματος wikiquote.org. Στη συνέχεια οι χρήστες που μιλούσαν άλλες γλώσσες ζήτησαν το δικό τους χώρο και έτσι δημιουργήθηκαν το Γερμανικό, το Γαλλικό, το Ιταλικό και το Πολωνικό Βικιφθέγματα.
Το έργο του Βικιφθέγματα αναπτύσσεται αργά αλλά σταθερά. Στα τέλη του Σεπτεμβρίου 2004 υπήρχαν 15 γλώσσες,. Υπήρχαν σχεδόν 6.500 άρθρα συνολικά το Δεκέμβριο του 2004, ενώ στα τέλη Μαΐου 2005 τα άρθρα έφτασαν στις 14.000.
Αυτή τη στιγμή μεγαλύτερο θεωρείται το Αγγλικό Βικιφθέγματα που περιλαμβάνει 5.464 άρθρα σύμφωνα με στατιστικά της τελευταίας ημέρας του 2005, ενώ ακολουθούν το Γερμανικό, το Γαλλικό, το Βουλγάρικο, το Πολωνικό, το Πορτογαλικό και το Ιταλικό, όλα με περισσότερα από 2.000 άρθρα. Στα τέλη του 2005 οι γλώσσες που αναπτύσσεται το Βικιφθέγματα έφτασαν στις 87.

Ελληνικό Βικιφθέγματα

Το ελληνικό τμήμα του Βικιφθέγματα ξεκίνησε τον Ιούλιο του 2004 . Για σχεδόν ένα χρόνο δεν υπήρξε σημαντική κίνηση, αλλά τον Ιούνιο του 2005 δημιουργήθηκαν αρκετές σελίδες . Ακολούθησε μια νέα στασιμότητα και μια περίοδος ελαφριάς ανόδου, με μια μεγάλη ανανέωση στα τέλη Δεκεμβρίου 2005 και αρχές Ιανουαρίου 2006. Μεγάλα "άλμα" έγινε και κατά τον μήνα Αύγουστο του 2009, οπότε οι σελίδες αυξήθηκαν από (περίπου) 800 σε 1000+ (στις 20.8.2009). Πλέον τα άρθρα - λήμματα έχουν ξεπεράσει (τον Νοέμβριο του 2009) τα 1100.
Στρατιά του Βαρδάρη

Η Στρατιά του Βαρδάρη της Οθωμανικής Αυτοκρατορίας (τουρκικά: Vardar Ordusu) ήταν μια στρατιωτική μονάδα που υπαγόταν στη Δυτική Στρατιά του οθωμανικού στρατού. Σχηματίστηκε κατά την διάρκεια της προετοιμασίας της Υψηλής Πύλης για την διαφαινόμενη πολεμική εμπλοκή της αυτοκρατορίας που επιβεβαιώθηκε με την κήρυξη του Α' Βαλκανικού Πολέμου από την Ελλάδα, την Βουλγαρία, το Μαυροβούνιο και τη Σερβία.
Ουλρίκα Ελεονόρα της Δανίας

Βιογραφία

Η Ουλρίκα Ελεονόρα γεννήθηκε στις 11 Σεπτεμβρίου 1656 στη Κοπεγχάγη και ήταν το έκτο παιδί και η τέταρτη κόρη του βασιλιά Φρειδερίκου Γ΄ της Δανίας και της Σοφίας Αμαλίας του Μπρούνσβικ-Λύνεμπουργκ.
Της δόθηκε αυστηρή ανατροφή υπό την επίβλεψη της μητέρας της. Έχει διδαχτεί διάφορες διαφορετικές γλώσσες και σύμφωνα με πληροφορίες ήταν καλή μαθήτρια στο σχέδιο και τη ζωγραφική.
Στις 13 Ιουλίου 1675 η Ουλρίκα Ελεονόρα αρραβωνιάστηκε επισήμως τον βασιλιά Κάρολο ΙΒ΄ της Σουηδίας και πέντε χρόνια αργότερα στις 6 Μαΐου 1680 παντρεύτηκε τον βασιλιά στην Έπαυλη Σκότορπ.
Το 1690 η Ουλρίκα Ελεονόρα επηρεάστηκε από μια μη-διαγνωσμένη ασθένεια, η οποία θεωρήθηκε θεραπεύσιμη και συχνά την περιόριζε για εβδομάδες στο κρεβάτι. Οι γιατροί της συνέστησαν να ταξιδέψει στα ζεστά λουτρά της Γερμανίας. Χορηγήθηκαν κονδύλια για το σκοπό αυτό, αλλά δήλωσε ότι ήταν τόσο στο χέρι του Θεού στη Σουηδία όσο και στη Γερμανία και χρησιμοποίησε τα χρήματα για φιλανθρωπίες.
Απεβίωσε στις 26 Ιουλίου 1693 στο Παλάτι Κάρλμπεργκ σε ηλικία 36 ετών. Λίγο πριν πεθάνει, ζήτησε από τα παιδιά της να μην είναι υπερήφανα, αλλά να θεωρούν την υψηλή θέση τους ως τρόπο να βοηθήσουν τους άλλους· να αποφεύγουν την κολακεία και την υπερηφάνεια· να μην ακούσουν ποτέ κουτσομπολιά και, αν ακούσουν, να καλέσουν το συκοφαντημένο κόμμα, να ακούσουν την εξήγησή τους και να το θεωρήσουν ως την αλήθεια.
Παρτίδα πιονιού της βασίλισσας

Ιστορία

Τον 19ο αιώνα και στις αρχές του 20ου αιώνα, τα διάφορα ανοίγματα που άρχιζαν με 1.δ4 θεωρούνταν κάπως ασυνήθιστα και ως εκ τούτου κατατάσσονταν όλα μαζί ως "Παρτίδες πιονιού της βασίλισσας", ενώ η 1.ε4 ήταν μακράν η πιο κοινή κίνηση ανοίγματος για τα λευκά.
Τα πλεονεκτήματα της κίνησης 1.δ4 άρχισαν να διερευνώνται, λόγω του Γκαμπί της βασίλισσας, το οποίο παιζόταν πιο συχνά και ήταν πιο δημοφιλές από ό,τι όλα τα άλλα ανοίγματα που συνδύαζαν την 1.δ4. Ο όρος "Παρτίδα πιονιού της βασίλισσας" στη συνέχεια περιορίστηκε στο κάθε άνοιγμα που ξεκινούσε με 1.δ4 και δεν ήταν "Γκαμπί της βασίλισσας". Τελικά, μέσα από τις προσπάθειες των υπερμοντερνιστών, οι διάφορες Ινδικές άμυνες (όπως η Ινδική του βασιλιά, η Νιμζοϊνδική άμυνα και η Ινδική της βασίλισσας) έγιναν πιο δημοφιλείς, και άρχισαν και αυτά τα ανοίγματα να παίρνουν το όνομά τους, έτσι η χρήση του όρου "Παρτίδα πιονιού της βασίλισσας" μειώθηκε αρκετά.
Ιωάννης Ξόμπλαρος

Βιογραφία

Γεννήθηκε το 1839 στους Αρμένους Σητείας και πατέρας του ήταν ο Εμμανουήλ Ξόμπλαρος (αρχές 19ου  αιώνα - 1902), αγωνιστής και οπλαρχηγός στη Σητεία. Υπηρέτησε ως δικαστικός, ως Δήμαρχος Σητείας και ως πληρεξούσιος Σητείας στην επαναστατική συνέλευση του 1878. Ο ίδιος ο Ιωάννης ήταν οπλαρχηγός στο Χανδρά της Σητείας. Εν συνεχεία έγινε μέλος στην επιτροπή για την κατάταξη των αγωνιστών στο νομό Λασιθίου.
Τάκης Οικονομάκης

Βιογραφικό

Γεννήθηκε το 1886. Αν και σπούδασε νομικά δεν άσκησε τη δικηγορία αλλά ασχολήθηκε με την ποίηση και τη δημοσιογραφία. Το 1914 έγινε διευθυντής της εφημερίδας του Βόλου «Η Θεσσαλία» στην οποία για πρώτη φορά καθιέρωσε φιλολογική σελίδα. Ήταν οπαδός του δημοτικισμού και διακρίνονταν για τις  φιλελεύθερες δημοκρατικές ιδέες του. Υποστήριξε την αβασίλευτη δημοκρατία και τον Ελευθέριο Βενιζέλο αλλά συγχρόνως στάθηκε δίπλα στο σοσιαλιστικό κίνημα στην πόλη του. Στη διάρκεια της Γερμανικής Κατοχής στράφηκε κατά της γερμανικής πολιτικής, κυρίως σε σχέση με το κουτσοβλαχικό ζήτημα της λεγόμενης «Ρωμαϊκής Λεγεώνας». Πέθανε από ανακοπή, το 1944, την ώρα που η Γκεστάπο έμπαινε στο σπίτι του.
Θεοχάρης Χατζή Ηλία Λαπαθιώτης

Βιογραφικά στοιχεία

Γεννήθηκε στις 10 Ιανουαρίου 1807 στο χωριό Λάπηθος της Κύπρου. Ο πατέρας του ήταν σπουδαίο μέλος της Φιλικής Εταιρείας, αποκαλύφθηκε όμως το 1821 από την αλληλογραφία του και σφαγιάστηκε από τους Τούρκους. 
Ο Θεοχάρης καταδιώχτηκε και αναγκάστηκε να καταφύγει στα βουνά μέχρι το 1824, οπότε ήρθε κρυφά στην Ελλάδα. Κατατάχτηκε στο σώμα του οπλαρχηγού Ιωάννη Μπούσγου από τη Λιβαδειά. Πολέμησε και τιμήθηκε με το Παράσημο του Αγώνα. Το 1834 κατατάχτηκε στην Χωροφυλακή, και έφτασε ως τον βαθμό του ταγματάρχη. 
Πέθανε στην Αθήνα στις 2 Μαΐου 1886.
Μαλαμόκκο

Ιστορία

Το Μαλαμόκκο έχει μία ενοριακή εκκλησία, τον Ιερό Ναό Κοιμήσεως της Θεοτόκου που ήταν αρχικά αφιερωμένος στην "Παναγία της Θάλασσας", η εκκλησία οικοδομήθηκε τον 12ο αιώνα σε Βυζαντίνο-Βενετσιάνικο ρυθμό. Ακολούθησαν νέες προσθήκες (1339, 1557), το καμπαναριό έχει τέσσερις καμπάνες σε ένα εκμαγείο που χρονολογείται το 1803. Στην πόλη υπάρχουν επίσης η "Πιάτσα Μαγγιόρε", η "Πόντε Μπόργκο", το "Παλάτσο Πραιτώριο" και ένα εξαγωνικό μνημείο αφιερωμένο στην Οικογένεια Πιζάνι που κυβέρνησε το Μαλαμόκκο (1537). Το εσωτερικό της εκκλησίας χρονολογείται τον 12ο αιώνα, οι διακριτές προσθήκες ακολούθησαν τον 14ο και τον 15ο αιώνα, το Παλάτσο ντελ Ποντεστά που οικοδομήθηκε τον 15ο αιώνα είναι Γοτθικού ρυθμού..
Ο δόγης Τεοντάτο μετακίνησε την πρωτεύουσα της Βενετίας από την Εράκλεια στο Μαλαμόκκο (742) περισσότερο για εμπορικούς σκοπούς επειδή ήταν το μεγαλύτερο ναυτικό κέντρο στην λιμνοθάλασσα. Μετά την ανατροπή και εξορία του Δόγη Ομπελέριο (812) η πρωτεύουσα μετακινήθηκε στο Ριάλτο, ο Ομπελέριο επέστρεψε να διεκδικήσει την εξουσία με την βοήθεια του Μαλαμόκκο αλλά ηττήθηκε και θανατώθηκε (832). Στην Δημοκρατία της Βενετίας το Μαλαμόκκο ήταν μία από τις 9 "Περιοχές" που χωρίστηκε το κράτος, κυβερνήθηκε από έναν "Ποντεστά" με 16μηνη θητεία.
9 Μήτις

Φυσικά χαρακτηριστικά

Οι διαστάσεις της Μήτιδος είναι 235×195×140 χλμ., που αντιστοιχούν περίπου σε μία μέση διάμετρο 190 χλμ. Η Μήτις αποτελείται από 60 ως 70% σίδηρο και νικέλιο, μεγάλο ποσοστό για αστεροειδή, και ίσως αποτελεί πυρήνα μεγαλύτερου αστεροειδούς, που διασπάσθηκε πριν από τουλάχιστον 1 δισεκατομμύριο χρόνια. Η μάζα της Μήτιδος ανέρχεται στους 14,7 τετράκις εκατομμύρια τόννους. Φωτομετρικά στοιχεία για ύπαρξη δορυφόρου της Μήτιδος επίσης δεν επαληθεύθηκαν από το Διαστημικό Τηλεσκόπιο Χαμπλ (1993). Η Μήτις περιστρέφεται περί τον εαυτό της σε 5 ώρες και 5 λεπτά.

Προέλευση

Κάποτε οι αστρονόμοι θεωρούσαν τη Μήτιδα μέλος μιας ομώνυμης οικογένειας αστεροειδών, κάτι που δεν επιβεβαιώνουν οι πλέον πρόσφατες έρευνες. Ωστόσο, φασματοσκοπική ανάλυση έδειξε ισχυρές φασματικές ομοιότητες ανάμεσα στη Μήτιδα και στον αστεροειδή 113 Αμάλθεια και προτείνεται ότι αμφότερα τα σώματα ίσως αποτελούν υπολείμματα μιας πανάρχαιας (1 δισεκατομμύριο χρόνια, βλ. και παραπάνω) δυναμικής οικογένειας της οποίας τα μικρότερα μέλη έχουν συντριβεί από συγκρούσεις με άλλα σώματα ή έχουν φύγει από την τροχιακή περιοχή εξαιτίας παρέλξεων. Το υποθετικό αρχικό σώμα εκτιμάται ότι θα είχε διάμετρο από 300 ως 600 χλμ. (όσο και η Εστία) και διαφοροποιημένο εσωτερικό. Η Μήτις σε μια τέτοια περίπτωση είναι το σχετικώς ανέπαφο υπόλειμμα του πυρήνα, ενώ η Αμάλθεια ένα κομμάτι του μανδύα (κατά σύμπτωση και η Μήτις και η Αμάλθεια έχουν ομώνυμους αυτών δορυφόρους του Δία).
Turbo Pascal

Η Turbo Pascal είναι ένα σύστημα ανάπτυξης λογισμικού που περιλαμβάνει ένα μεταγλωττιστή και ένα ολοκληρωμένο περιβάλλον ανάπτυξης για τη γλώσσα προγραμματισμού Pascal.
Ξεκίνησε το 1983 από την εταιρεία Borland και αντικαταστάθηκε από το περιβάλλον γρήγορης ανάπτυξης εφαρμογών Delphi της ίδιας εταιρείας.
Από τα πιο γνωστά συμβατά προγράμματα είναι η Free Pascal και η Visual Pascal.

Δείγμα κώδικα

Το κλασσικό Hello world program σε Turbo Pascal:
program HelloWorld;begin
  WriteLn('Hello World')end.
Αυτό το πρόγραμμα ζητάει ένα όνομα και το τυπώνει στην οθόνη εκατό φορές:
program WriteName;var
  i    : Integer;        {variable to be used for looping}
  Name : String;         {declares the variable Name as a string}begin
  Write('Please tell me your name: ');
  ReadLn(Name);          {ReadLn returns the string entered by the user}
  for i := 1 to 100 do
  begin
    WriteLn('Hello ', Name)
  endend.
Νικολέττα Ράλλη

Βιογραφικό

Σπούδασε Γεωλογία στο Εθνικό και Καποδιστριακό Πανεπιστήμιο Αθηνών ενώ σε ηλικία 21 ετών ξεκίνησε να ασχολείται με το modeling. Το 2005 αποφάσισε να δηλώσει συμμετοχή στα Καλλιστεία του ANT1 όπου έκλεψε τις εντυπώσεις και απέσπασε τον τίτλο της Β' Μις Ελλάς 2005. Μετά τα Καλλιστεία μπήκε στο χώρο της υποκριτικής, ενώ από το 2009 ασχολείται επαγγελματικά με την παρουσίαση τηλεοπτικών εκπομπών.

Καλλιστεία, Υποκριτική & Παρουσίαση

Το 2005 μετά την κατάκτηση του τίτλου της Β' Μις Ελλάς στον Διαγωνισμό Ομορφιάς ANT1 εκπροσώπησε την χώρα μας σε μεγάλο διεθνή διαγωνισμό ομορφιάς που διοργανώθηκε στην Κίνα όπου εκεί πήρε την πρωτιά για την Ελλάδα με τον τίτλο  Miss Queen Tourism International 2005. Το επόμενο διάστημα έμεινε για λίγο στην Κίνα μετά τη νίκη της και ασχολήθηκε επαγγελματικά με το modeling δουλεύοντας για διάφορες εταιρίες.
Τη σεζόν 2006 - 2007 ο ANT1 πρότεινε στο μοντέλο μία θέση για το πρωταγωνιστικό καστ της νέας κωμικής και σατιρικής του σειράς Σκερτσάκια. Η Ράλλη αποδέχτηκε την πρόταση έτσι έλαβε μέρος στη σειρά. Την επόμενη σεζόν η σειρά πήρε μεταγραφή στον ALPHA με τους ίδιους ακριβώς συντελεστές άλλα με αλλαγή στον τίτλο της. Ακολούθησαν συμμετοχές σε σειρές όπως το "Σε είδα" και "Ο άγγελος μου ο διάβολος μου".
Το 2009 η Νικολέττα Ράλλη ξεκίνησε την παρουσίαση μουσικών, νεανικών εκπομπών στο κανάλι MAD TV όπου και παρέμεινε για τα επόμενα 2 χρόνια. Το καλοκαίρι του 2011, μετά την ολοκλήρωση της μεσημεριανής εκπομπής της Χριστίνας Λαμπίρη ύστερα από 9 χρόνια, δέχτηκε πρόταση από το STAR να αναλάβει την νέα lifestyle εκπομπή Made In Star τη σεζόν 2011 - 2012. Την ίδια περίοδο ήταν στο πρωταγωνιστικό καστ της σειράς "Comedy Lab" -που προβλήθηκε από το ίδιο κανάλι- και ήταν ουσιαστικά η συνέχεια από τα "Σφηνάκια" αλλά και στο βασικό καστ της σειράς του ANT1 "Ελεύθερος κι Ωραίος" με πρωταγωνιστές τους Μέμο Μπεγνή, Ιωάννα Πηλιχού και Γιώργο Πυρπασόπουλο. Η εκπομπή της σταμάτησε ξαφνικά τον Απρίλιο του 2012 χωρίς καμία προειδοποίηση από το κανάλι ενώ η ίδια είχε συμβόλαιο ως τον Αύγουστο του ίδιου έτους. Την επόμενη σεζόν έλαβε μέρος στο χορευτικό show του ANT1 Dancing with the stars, ενώ ξεκίνησε την συνεργασία της με το MTV GREECE παρουσιάζοντας διάφορες εκπομπές. 
Το 2016 ανέλαβε την παρουσίαση της lifestyle & gossip εκπομπής του Μακεδονία TV "Όλα Καλά" με μεγάλη επιτυχία γι' αυτόν το λόγο εγκαταστάθηκε στην Θεσσαλονίκη για ένα χρόνο. Την επόμενη σεζόν, 2017-2018, ήταν συμπαρουσιάστρια του Γιώργου Λιάγκα στο νυχτερινό talk show του ANT1. Το καλοκαίρι του 2018 ανέλαβε την παρουσίαση της πρωινής εκπομπής του ίδιου καναλιού "Καλοκαίρι Μαζί στις 10" μαζί με τον Νίκο Αναδιώτη. Το Σεπτέμβρη του ίδιου έτους ανακοινώθηκε η επιστροφή των ελληνικών Καλλιστείων στην τηλεόραση μέσω του Μακεδονία TV με παρουσιάστρια την ίδια.
Ιγνάτιος Φραγκόπουλος

Βίος

O Ιγνάτιος Φραγκόπουλος γεννήθηκε στα Κύθηρα το 1770/75. Ήταν γιος του Ιωάννη Φραγκόπουλου και μετανάστευσε μαζί του και με τον αδελφό του, ο οποίος αργότερα αναδείχθηκε αρχιεπίσκοπος Σάμου με το όνομα Θεοδόσιος. Ο Ιγνάτιος έχοντας περάσει τα παιδικά του χρόνια στη Σάμο, θεωρήθηκε από τους συγχρόνους του Σάμιος. Το 1792 πήγε για να φοιτήσει στις σχολές της Πάτμου, με δάσκαλο τον Δανιήλ Κεραμέα, και της Χίου με δάσκαλο τον Αθανάσιο Πάριο. Σπούδασε γραμματική, Όμηρο, πατερικά κείμενα, την Αριθμητική του Δωρόθεου Πρωίου και την Λογική του Βούλγαρη. Στη συνέχεια εργάστηκε ως δάσκαλος στη Σμύρνη επί τέσσερα χρόνια. Το 1806 επέστρεψε στη Σάμο, όταν αρρώστησε αιφνιδίως και έχασε τη φωνή του και εγκαταβίωσε στη Μονή Ζωοδόχου Πηγής μαζί με τον αδελφό του και δάσκαλο Θεοδόσιο. Η μονή τού παραχώρησε καλύβα και ένα αμπέλι για την εξασφάλιση της διαβίωσής του για το διάστημα 1807 έως το 1818. Φαίνεται πως ζούσε ανεξάρτητος από τη διοίκηση και το τυπικό της μονής αφού την περίοδο αυτή ταξίδεψε στη Σμύρνη και έφερε μαζί του εικόνα των Αγίων Αναργύρων την οποία τοποθέτησε σε πρόχειρο ευκτήριο οίκο που είχε κατασκευάσει στην καλύβα του. Από το 1817 έως το 1820 χρημάτισε δάσκαλος στην Ελληνική Σχολή Βαθέος, στεγαζόμενη στον Άγιο Χαράλαμπο, μετόχι της μονής Μεγάλης Παναγιάς.

Η δράση του στην Ελληνική Επανάσταση

Από ιδιόγραφα αυτοβιογραφικά σημειώματα και σχέδια επιστολών του είναι γνωστό ότι το 1820 ο Ιγνάτιος ταξίδεψε πάλι στη Σμύρνη αλλά λόγω των επαναστατικών γεγονότων εγκλωβίστηκε και τελικά αιχμαλωτίσθηκε και περιορίστηκε σε μετόχι της κυπριακής μονής της Παναγίας Κύκκου. Το 1822 αποπειράθηκε να φύγει πάλι από τη Σμύρνη και τελικά περιορίστηκε σε σλαβικής κυριότητας μοναστήρι. Τελικά επέστρεψε στη Σάμο το 1824. Όμως από τον Επαμεινώνδα Σταματιάδη είναι γνωστό ότι τον Μάιο του 1821 ο Ιγνάτιος μαζί με τον Βαρδαλάχο οργάνωσε πρόχειρο πυριτιδοποιείο στους Αγιάδες των Μυτιλών, προμηθεύοντας μπαρούτι τα σαμιακά επαναστατικά στρατεύματα. Ο Γερμανός περιηγητής Λούντβιχ Ρος αναφέρει πως είχε συναντήσει τον Ιγνάτιο εξόριστο στην Πάτμο όπου του περιέγραψε πως κατασκεύαζε πυρίτιδα με τη βοήθεια είκοσι εργατών.

Η μετεπαναστατική του δράση

Το 1829 ανασυστάθηκε η Σχολή Βαθέος και επανήλθε στα διδακτικά του καθήκοντα. Γύρω στα 1837, με τη βοήθεια του αρχιεπισκόπου αδελφού του, έγινε ηγούμενος της μονής Ζωοδόχου Πηγής.

Ο Ιγνάτιος βιβλιόφιλος

Ο Ιγνάτιος αναγράφεται ως συνδρομητής στη δεύτερη έκδοση του Λεξικού του Άνθιμου Γαζή, υπό την επιστασία του Κωνστατίνου Γκαρμπολά και του Χριστόδουλου Ματακίδη, που τυπώθηκε στη Βιέννη μεταξύ 1835–1837.
Ελληνική Βιομηχανία Όπλων

Ιστορία

Μια πρόταση το 1975 από την μεγάλη ελληνική εταιρεία χημικών, την ΧΡΩΠΕΙ του Πειραιά, για την επιλογή των δικών της ανεπτυγμένων τυφεκίων και υποπολυβόλων, απορρίφθηκε μετά από δοκιμές οι οποίες απέδειξαν ότι τα όπλα της δεν ήταν στα επιθυμητά πρότυπα. Αντίστοιχα, το ελληνικό κράτος δεν υποστήριξε την ΠΥΡΚΑΛ, η οποία είχε ήδη παραγάγει το τουφέκι FN FAL με άδεια από την FN Herstal. Στη συνέχεια το ίδιο το κράτος ίδρυσε στο Αίγιο το 1976 την ΕΒΟ, μετά από μια συμφωνία για την παραγωγή αρχικά με άδεια της Heckler & Koch μοντέλων της που εγκρίθηκαν από τον ελληνικό στρατό, αλλά και με σκοπό να σχεδιάσει τα δικά της όπλα. Κατά τη διάρκεια της τελετής ίδρυσής της, ένα ελληνικό πιστόλι του 1820 (που χρησιμοποιήθηκε στην Ελληνική Επανάσταση) τοποθετήθηκε μαζί με το θεμέλιο λίθο για να συμβολίζει τη συνέχιση παραγωγής όπλων σε βιομηχανικό επίπεδο στην Ελλάδα.
Από τότε, η εταιρεία έχει αναπτυχθεί από σημαντικά με εξαγορές και απορροφήσεις άλλων εταιριών, και έχει παραγάγει σε διάφορα εργοστάσια εκατοντάδες χιλιάδες τουφέκια (στρατιωτικής και μη στρατιωτικής χρήσης) και πολυβόλα, καθώς και πιστόλια, όλμους, πυρομαχικά και εκρηκτικά, εκτοξευτήρες ρουκετών, νάρκες, χειροβομβίδες, αντιαεροπορικά όπλα, διάφορους τύπους βομβών, κανόνια, εξοπλισμό νυχτερινής όρασης, μεταλλικά μέρη αεροσκαφών, καθώς και εξειδικευμένα μηχανήματα, εργαλεία, στολές, αλεξίσφαιρα γιλέκα και ενισχυμένα συνθετικά/πλαστικά. Πολλά από τα παραπάνω είναι ανάπτυξης της ίδιας ΕΒΟ (περιλαμβανομένων του αντιαεροπορικού συστήματος Artemis 30 Anti-Aircraft System and the Aris IV Anti-Tank Rocket, τυφεκιο κηφευς, των σχεδιαστών Αναστάσιου Γεωργίου και Αθαν. Καλλιγέρη Athan Calligeris, Ph.D.). Η εταιρεία υπήρξε επίσης ένας μεγάλος και γνωστή εξαγωγέας όπλων. Ωστόσο, η οικονομική της κατάσταση ήταν ασταθής σχεδόν από τα αρχικά της βήματα. Το 2004, συγχωνεύθηκε με την ΠΥΡΚΑΛ, σχηματίζοντας την ΕΑΣ, σε μια προσπάθεια της ελληνικής πολιτείας για τον καλύτερο έλεγχο και τη διαχείριση αυτού του τομέα της αμυντικής βιομηχανίας της χώρας.
Heroic bloodshed

To heroic bloodshed (ελεύθερη μετάφραση: ηρωική αιματοχυσία) είναι είδος των ταινιών δράσης Χονγκ Κονγκ, που κυρίως αναφέρονται σε περιπετειώδεις καταστάσεις και σε δραματικά θέματα, σχετικά την αδελφοσύνη, το καθήκον, την τιμή, τη βία και την εξιλέωση. Ο όρος heroic bloodshed, χρησιμοποιήθηκε πρώτα, από τον Ρικ Μπέικερ, ένα αρθρογράφο του περιοδικού Eastern Heroes,  στα τέλη του 1980, σχολιάζοντας το σκηνοθετικό στιλ του Τζον Γου και του Ρίνγκο Λαμ. Ο Μπάικερ είχε ορίσει αυτό το είδος ως: ένα είδος ταινιών δράσης από το Χονγκ Κονγκ με πολύ "πιστολίδι", αλλά χωρίς καθόλου κουνγκ φου. Με πολύ δράση. Και με πολύ αίμα. Η ταινία του Γου Ένα καλύτερο αύριο, καθιέρωσε αυτόν τον όρο. Η δουλειά του Γου υπήρξε μεγάλη επιρροή για τη συνέχιση του είδους, το οποίο εξελίχθηκε και σε κατοπινές δουλειές του.
Πήλινοι ταύροι του Ελ Αμρά

Περιγραφή

Τέσσερις ταύροι ή βόδια στέκουν στην σειρά όπως όταν σέρνουν άροτρο. Είναι ζωγραφισμένοι ασπρόμαυροι. Τα κέρατα είναι στραμμένα προς τα μέσα και προς τα κάτω. Ένα από τα κεφάλια έχει χαθεί, καθώς και μέρη των διαφόρων κεράτων. Ήταν τοποθετημένο σε τάφο, και ίσως να συμβόλιζε την τροφή της ψυχής του νεκρού στον κάτω κόσμο.
Σλοβακο-Ουγγρικός Πόλεμος

Ο Σλοβακο-Ουγγρικός Πόλεμος, γνωστός επίσης ως Σύντομος πόλεμος ( Ουγγρικά : Kis háború, Σλοβάκικα : Malá vojna) διήρκεσε από τις 23 Μαρτίου έως τις 4 Απριλίου 1939. Στον πόλεμο ενεπλάκησαν δύο κράτη, η Σλοβακική Πολιτεία και το Βασίλειο της Ουγγαρίας. Η σύγκρουση έλαβε χώρα στην ανατολική Σλοβακία.

Προϊστορία

Το φθινόπωρο του 1938, η Τσεχοσλοβακία υποχρεώθηκε να παραδώσει ορισμένα εδάφη της στο Γερμανικό Ράιχ σύμφωνα με την συμφωνία του Μονάχου. Στις 2 Νοεμβρίου 1938 υποχρεώθηκε σε περαιτέρω εδαφικές απώλειες, σύμφωνα με την πρώτη διαιτησία της Βιέννης, όπου τμήματα της νότιας Τσεχοσλοβακίας παραδόθηκαν στην Ουγγαρία. Στις 14-15 Μαρτίου 1939, μετά από γερμανική πίεση, η Σλοβακία έγινε ανεξάρτητο κράτος το οποίο αναγνώρισε η Ουγγαρία. Ταυτόχρονα, το επονομαζόμενο "υπόλοιπο της Τσεχίας" προσαρτήθηκε στη Γερμανία ως προτεκτοράτο της Βοημίας και Μοραβίας. Η Ρουθηνία των Καρπαθίων ανακήρυξε την ανεξαρτησία της αλλά λίγες μέρες αργότερα προσαρτήθηκε από την Ουγγαρία.  
Στις 22 Μαρτίου 1939 ολοκληρώθηκαν οι εργασίες τις επιτροπής καθορισμού των σλοβακοουγγρικών ανατολικών συνόρων. Επειδή τα Τσεχοσλοβακικά στρατεύματα αποσύρθηκαν στην Τσεχία, η Ουγγαρία πιθανότατα υπολόγισε ότι η σλοβακική επικράτεια ήταν ελεύθερη από στρατεύματα.

Ιστορικό του πολέμου

Στις 23 Μαρτίου 1939, οι ουγγρικές δυνάμεις πέρασαν στην Σλοβακία μέσω της Ρουθηνίας των Καρπαθίων χωρίς προηγούμενη κήρυξη πολέμου. Οι στρατιώτες είχαν λάβει εντολή από τους ανωτέρους τους να κινηθούν όσο το δυνατόν δυτικότερο. Τα σλοβακικά στρατεύματα, τα οποία υποστηρίχθηκαν από μερικές εναπομείνουσες τσεχοσλοβακικές δυνάμεις, οι οποίες δεν είχαν εγκαταλείψει ακόμα τη Σλοβακία, ξεκίνησαν την αντεπίθεση τους στις 24 Μαρτίου. Ένα μεγάλο μέρος των μαχών ήταν αερομαχίες. Ο βομβαρδισμός μιας βάσης της Σλοβακικής Πολεμικής Αεροπορίας κοντά στη Σπίσκα Νοβά Βες σκότωσε 13 σλοβάκους, τονώνοντας ακόμη περισσότερο τα αντιουγγρικά συναισθήματα των Σλοβάκων. Ήδη από τις 24 Μαρτίου ξεκίνησαν διαπραγματεύσεις για την υπογραφή ανακωχής, αλλά οι μάχες συνέχισαν μέχρι τις 31 Μαρτίου.  
Στις 23 Μαρτίου 1939 Γερμανία και Σλοβακία υπογράφουν συμφωνία προστασίας της δεύτερης από την πρώτη. Η σύμβαση προστασίας υπεγράφη από τον πρωθυπουργό της Σλοβακίας, Γιόζεφ Τίσο. Εκ μέρους της Γερμανίας υπέγραψε εκπρόσωπος του Ράιχ, ενώ η συμφωνία υπεγράφη στη Ζίλινα. Ο Τίσο ήθελε στρατιωτική υποστήριξη από τη Γερμανία. Το αίτημα απορρίφθηκε αλλά η γερμανική πλευρά προσέφερε άμεση παρέμβαση στην ανατολική Σλοβακία. Ο Τίσο απέρριψε την προσφορά.  
Στις αρχές Απριλίου οι δύο εμπόλεμες πλευρές (Σλοβακία και Ουγγαρία) ξεκίνησαν τις διαπραγματεύσεις. Ως αποτέλεσμα στις 4 Απριλίου υπεγράφη σύμβαση με την οποία η Σλοβακία υποχρεούται να παραχωρήσει μια λωρίδα γης στην ανατολική Σλοβακία. Οι περιοχές που παραδόθηκαν στη Σλοβακία περιλάμβαναν: τις πόλεις Στάκτσιν, Σομπράντσε και τις γύρω περιοχές. Έτσι η Σλοβακία παρέδωσε στην Ουγγαρία μια περιοχή έκτασης 1.697 τ.χλμ., η οποία είχε πληθυσμό 69.930 κατοίκων και 78 κοινότητες. 
Στην Σλοβακική πλευρά σκοτώθηκαν σκοτώθηκαν 22 στρατιώτες και 36 πολίτες. Στην Ουγγρική πλευρά σκοτώθηκαν 8 στρατιώτες και 15 πολίτες.